Riyadh

An Riyadh (  , Najdi nga pagluwás: ) amo an pamunuan o kapital han Saudi Arabia ngan amo an gidako-i nga syudad ha Rawis han Arabya. Upod hin kamolupyohan nga 6.9 ka milyon nga tawo, an Riyadh amo an ikatuló nga gidako-i nga syudad ha Arabo nga kalibotan ngan an ika-39 nga gidako-i ha Asya. Nahamutang an Riyadh ha sinirangan nga dapit han Najd nga patag-hin-bukid o plateau ha 600 ka metro (2000 ka pye) igbaw han nivel han dagat.

An Riyadh amo an sentro hin politika ngan pagdumara han Saudi Arabia ngan amo iní an lingkoranan han mga nakapot han sentral nga gobyerno, sugad han Saudi nga Korte han Hadi ngan an Konseho hin mga Ministro han Saudi Arabia. An Riyadh dako hin pagka-importante ha ekonomiya, kay dinhi an headquarters hin damo nga mga bangko ngan mga dagko nga kompanyiya. Dinhi gihapon nahamutang an King Abdullah Financial District, usá han mga gidako-i nga sentro hin panalapi han kalibutan. An Riyadh usá han mga madagmit-hin-pagtubo nga mga syudad ha kalibutan ha mga molupyo, upod hin damo nga mga inmigrante.

Ginbahinbahin an syudad hin 15 nga mga distrito hin munisipyo, nga gindudumara han Munisipyo han Riyadh nga ginpamunuan han alkalde han Riyadh, ngan han Komisyon han Hadi para han Riyadh nga ginpamunuan han gobernardor han Lalawigan nga hi Faisal bin Bandar Al Saud. Hi Tariq bin Abdul Aziz Al-Faris amo an alkalde yana. An Riyadh gindesignar nga usá nga global nga syudad.

Mga pinambasaran

Riyadh
Mga syudad, bungto ngan baryo ha Arabya Saudi
Mga ulohan ha Asya